ועדת העלייה, הקליטה והתפוצות, כנסת 25, פרוטוקול מספר 77, 2023-07-10 00:00

עודד פורר: אני מתכבד לפתוח את ישיבת ועדת עלייה, קליטה ותפוצות בנושא אתגרים של אנשי עסקים עולים חדשים בקליטה ובהשקעה בישראל

עודד פורר:  אני רק אציין שבדיון הקודם טענתי שמשרד החינוך לא הגיע וכעסתי עליהם, אז הם הגיעו פשוט באיחור כי הייתה תאונה בכביש 6, אז עדיין נבקש שיתייחסו להערות שעלו פה בדיון הקודם למשרד החינוך

עודד פורר:       אני רוצה לפתוח את הדיון לאור גל העלייה שאנחנו חווים כרגע, בעיקר ממדינות רוסיה, אוקראינה, בלרוס

עודד פורר:  לנוכח העלייה של עשרות אלפי עולים חדשים בשנה האחרונה, שמבקשים להעביר את עיסוקיהם לישראל

עודד פורר:  במסגרת קליטת העלייה תמיד כולם מדברים על תעסוקה, אבל תעסוקה זה גם עסק, ומי שהיה עצמאי והיה לו עסק, או שיש לו עסק עדיין מעבר לים, המשימה שלנו היא באמת לאפשר לו לפתוח את העסק כאן ולפתח אותו כאן, בסוף זה חלק מהאתגר הגדול שלנו, והיכולת שלנו להוביל לצמיחה כלכלית

עודד פורר:       נוכח כל הקשיים, שחלקם גם ייחודיים לעלייה שמתגבשת בשנה האחרונה, בין אם זה העברת כספים בפורמטים כאלה ואחרים, אז בהחלט הדיון הזה הוא דיון ראוי

עודד פורר:  צריך לציין שבתוך כך גם יש הרבה מאוד סיוע של משרד העלייה והקליטה, שנותן לעסקים קטנים ברצון להצמיח אותם, והרבה פעמים יש גם חוסר נגישות והיכרות של העולים עם השירותים שאפשר וניתן לקבל ממשרד העלייה והקליטה

עודד פורר:  יש כמובן את נושא הליכי ההכרה בתעודות מקצועיות שזה נושא שאנחנו כבר דנים בו לא פעם ולא פעמיים, וכמו שאמרתי העברת הכספים, אבל בעיקר היכולת לקבל את המידע לגבי הפרטים באיך עושים את זה, איך פונים נכון לבנק, והליווי גם כאן צריך להיות טוב יותר

עודד פורר:       אני רוצה לפתוח את הדיון, ובפתח הדיון, לפני שאני אתן למשרד הקליטה להתייחס, לאירוס, אני רוצה קצת לשמוע מסביב

עודד פורר:  אני חושב שגם תוכלי ככה להגיב קצת לדברים שמסביב

עודד פורר:  אז ראשונת הדוברים סופיה טופולוב לוז, ואחריה אנה משה

סופיה טופולב לוז: תודה ליו"ר על הדיון הזה החשוב

סופיה טופולב לוז:  דיברנו על ספורטאים מצטיינים בוועדה שהייתה עכשיו, היום אנחנו מדברים על אנשי עסקים מצטיינים, העולים היזמים, אנשי עסקים, עובדי הייטק, בתחומים אחרים, אקדמאיים, שלא יכולים להשתקע ולהשתלב בכלכלה הישראלית מסיבות שונות

סופיה טופולב לוז:       סיבה ראשונה שממשיכה לעמוד כמחסום, זה מערכת הבנקים והחוסר יכולת שלה לקיים מדיניות פנימית בשביל לשרת את העולים, ואנחנו ממשיכים לקבל פניות מעולים שאנחנו מעבירים לבנק ישראל

סופיה טופולב לוז:  עכשיו קיבלנו בשבועות האחרונים 100 פניות חדשות, ממשיכים לקבל אותן

סופיה טופולב לוז:  היום אנחנו נשמע מהעולים עצמם, אנשי עסקים, ואיזה קשיים היו להם

סופיה טופולב לוז:  הרבה מהם סביב סיבות פיננסיות ואיך להביא השקעות, איך להשקיע בישראל, איך להעביר כספים

סופיה טופולב לוז:  אז נשמע מהם, ותודה שוב על הקמה של הדיון הזה

עודד פורר: תודה

עודד פורר:  אנה, בבקשה

אנה משה: בקצרה, שתי הסוגיות שהיינו רוצים לדבר עליהן זה שוב, העברת הכספים

אנה משה:  בנק ישראל מתייצב ועושה עבודה יפה, אבל לצערי כמו שסופיה אמרה, הבנקים עדיין עונים, והרגע אמרתי את זה במסדרון

שלומית אבינח: איגוד הבנקים לא כאן

אנה משה: כן, וזה מצער מאוד כי ביקשנו להזמין את הבנקים, והם לא רואים לנכון, לצערי זה פשוט לא מעניין אותם

אנה משה:  אנחנו מקבלים תשובות כמו – בגלל סנקציות רוסיה לא תוכלו להעביר את הכסף שלכם עדיין

אנה משה:  יש מדיניות, יש מכתב מבנק ישראל

אנה משה:  אין אכיפה

אנה משה:  צר לי לומר, אין אכיפה

אנה משה:  זה לא מעניין אף אחד

אנה משה:  אני לא יודעת מה צריך לקרות, אולי הבנקים צריכים לקבל קנסות כדי שיאכפו את המדיניות, זה אחד

אנה משה:      שתיים, הנושא השני שהיינו רוצים לדבר עליו זה השקיפות של המערכת העסקית הישראלית לעולים החדשים, וגם פה מידע הוא לדעתי האתגר המרכזי

אנה משה:  תודה

עודד פורר: תודה

עודד פורר:  דניאל לוין

דניאל לוין: כן, בוקר טוב

דניאל לוין:  אנחנו כקבוצה קטנה החלטנו שנשתתף בעבודה ביחד עם הכנסת, ביחד עם אנה משה, כדי לנסות לשנות את הדברים

דניאל לוין:  באמת לשנות, לא רק לדבר עליהם, אבל לקחת ולשנות

דניאל לוין:  בגלל זה קבוצה של 8-10 אנשים מכל מיני מקצועות שונים, עולים חדשים שגם עדיין לא דוברי עברית, ואם אתם תרשו לנו להמשיך את העבודה המשותפת, אנחנו ניקח על עצמנו את כל מה שתגידו לנו כדי לעזור לקבל תוצאות, ולא רק להראות תהליך

דניאל לוין:       אז אני ברשותך אבקש לתת מילה לאנשים פה שלא מדברים עברית, אבל יש להם כל מיני בעיות

עודד פורר: כולם מדברים אנגלית?      

שלומית אבינח: כן

עודד פורר: שידברו באנגלית

דניאל לוין: אוקיי, תודה רבה

שלומית אבינח: שיתמקדו בבעיות ובקשיים

עודד פורר: (מדבר באנגלית, להלן תרגום חופשי)     אתה תדבר בקצרה על הבעיות, על הקשיים, בנקודות קצרות, כי אין לנו מספיק זמן

עודד פורר:  תגיד לנו מה בדיוק אתה מבקש מהוועדה של משרד העלייה והקליטה

קריאה: (מדבר באנגלית, להלן תרגום חופשי)     טוב, זה לא רק בעיות

קריאה:  לחלק מהאנשים פה יש פתרונות והצעות לפתרונות

עודד פורר: (מדבר באנגלית, להלן תרגום חופשי)     אוקיי, בבקשה

עודד פורר:  מי הראשון? שם, בבקשה

אולג מוסיאז': (מדבר באנגלית, להלן תרגום חופשי)     שלום, שמי אולג מוסיאז'

אולג מוסיאז':  אני אשמח לספר לכם על מייסדי חברות הזנק שבאים לישראל

אולג מוסיאז':  למעשה, אני מודע למאות מייסדי חברות הזנק שכאן, למה הם כאן? ראשית, בגלל שהם יהודים, שנית בגלל שהם מודעים לזה שישראל היא אומת סטארט-אפ

אולג מוסיאז':  אבל במציאות, אומת סטארט-אפ היא מאוד סגורה לזרים

אולג מוסיאז':  כלומר, זה די ברור שאם אתה לא חבר בקהילה, בחברה הזאת, אם אתה לא בוגר הטכניון או אוניברסיטת תל אביב, אם לא שירַתָּ ביחידת 8200 - אין לך מספיק קשרים

אולג מוסיאז':  ולמעשה, משקיעים לא רואים אותך

אולג מוסיאז':  וזה ברור שישראל נמצאת בטופ מבחינת הון אנושי, ומייסדי חברות הזנק מחפשים כסף, קודם כל

אולג מוסיאז':  והם באים לכאן כדי לגייס כסף, אבל למעשה הם מוזנחים

אולג מוסיאז':  אני לא מכיר שום מקרה שבו מהגר חדש מצליח לגייס כספים כאן

אולג מוסיאז':  האם זה יכול להיעשות?     אני חושב שאנחנו לא יכולים ללחוץ על משקיעים ישראליים או בינלאומיים להשקיע כאן כסף, אבל אנחנו יכולים לגרום להם להיות מודעים לאותם מאות של חברת הזנק שמגיעות לפה

אולג מוסיאז':  ומה כן יכול להיעשות, ומה אני עושה בעצמי? כבר היו לי פגישות שבוע שעבר עבור אותן חברות הזנק, והולך להיות לי אירוע גדול בסתיו

אולג מוסיאז':  אבל, אם לא יהיה לי שותף מקומי זה יהיה לי מאוד קשה למשוך משקיעים

אולג מוסיאז':  אז אני מציע פתרון שיכול להיעשות במשותף עם רשות החדשנות של ישראל או כל שותף בולט אחר, שיכול למשוך משקיעים לראות את חברות ההזנק הללו

אולג מוסיאז':  זה הכל

עודד פורר: (מדבר באנגלית, להלן תרגום חופשי)     תודה

עודד פורר:  מי הבא? שם, בבקשה

לודמילה וינוגרד: (מדברת באנגלית, להלן תרגום חופשי)     שמי לודמילה וינוגרד

לודמילה וינוגרד:  אני המנכ"לית של "Everal", שזו חברת אומנות

לודמילה וינוגרד:  החברה היא ממוקדת חברה

לודמילה וינוגרד:  ומה שאנחנו עשינו ברוסיה זה המשימה, שהיא מוקדשת להפיכת העכשווי נגיש לכולם, שיכול להיות מאוד חשוב ויכול לשרת את הציבור בישראל

לודמילה וינוגרד:  למרות זאת, נתקלנו בשתי בעיות

לודמילה וינוגרד:  דבר ראשון זה הכספים הממשלתיים

לודמילה וינוגרד:  אז כשהלכנו למשרד העלייה והקליטה, אין תהליך מעבר למצטרפים חדשים על מנת לקבל את עזרת המשרד, אם יש לך את עסק בר-קיימא וממוקד חברה

לודמילה וינוגרד:  ודבר שני זה הבעיה עם הדרכונים

לודמילה וינוגרד:  אז אני בתור בעלים של החברה שמתמודדת עם אומנות מודרנית, אני מסורה לטיולים בעולם, אבל אני לא יכולה, לאור העובדה הזאת, להנפיק דרכון

לודמילה וינוגרד:  שזה באמת מאוד מצמצם את היכולת שלי ליצור קשר עם העולם הזר ולמשוך אמנים חדשניים ומודרניים, מוסדות בינלאומיים

עודד פורר: (מדבר באנגלית, להלן תרגום חופשי)   מתי עשית עלייה?     

לודמילה וינוגרד: (מדברת באנגלית, להלן תרגום חופשי)     עלייה עשיתי באוגוסט שנה שעברה

עודד פורר: (מדבר באנגלית, להלן תרגום חופשי)     אז יכולת לקבל דרכון

לודמילה וינוגרד: (מדברת באנגלית, להלן תרגום חופשי)     היה לי דרכון לשנה אחת, ואז כשניסיתי לחדש אותו, הם אמרו לי שאני מטיילת יותר מידי ובגלל זה אני לא יכולה לקבל אותו

לודמילה וינוגרד:  זה מה שאני מדברת עליו, זה משהו שסוגר את המדינה מ - - -     

עודד פורר: (מדבר באנגלית, להלן תרגום חופשי)     אבל הראית להם שמרכז החיים שלך זה בישראל? איפה את גרה בישראל?         

לודמילה וינוגרד: (מדברת באנגלית, להלן תרגום חופשי)     ברמת אביב

עודד פורר: (מדבר באנגלית, להלן תרגום חופשי)     אז אם יש לך בית כאן, האם הראית להם שאת בעצם גרה בישראל?     

לודמילה וינוגרד: (מדברת באנגלית, להלן תרגום חופשי)     הראיתי להם את חוזה הדירה

לודמילה וינוגרד:  החברה, הם לא היו מעוניינים בזה, ואמרתי להם - - -     

עודד פורר: (מדבר באנגלית, להלן תרגום חופשי)     המשפחה שלך כאן?     

לודמילה וינוגרד: (מדברת באנגלית, להלן תרגום חופשי)     כן, בדיוק

לודמילה וינוגרד:  שני ילדים ובעלי

עודד פורר: (מדבר באנגלית, להלן תרגום חופשי)     והילדים שלך, לאיזה בית ספר הם הולכים?     

לודמילה וינוגרד: (מדברת באנגלית, להלן תרגום חופשי)     אחד בגן והשני בבית הספר

דניאל לוין: (מדבר באנגלית, להלן תרגום חופשי)     בעלה לא מטייל איתה כי הוא נשאר עם הילדים

עודד פורר: רשות האוכלוסין – היא אומרת שהשתקעה בישראל; אמרתם בוועדת הפנים שאתם בודקים את ההשתקעות לא על פי ימים, אלא אתם בודקים אותה בהתאם לדברים

עודד פורר:  כששאלנו במפורשות אם יש ילדים, אם יש זה, האם נותנים דרכון? אמרו כן

נטלי אור חן: אז ככה, בשנה הראשונה של העלייה, מי שעולה מחויב להיות 75% מהזמן בישראל

עודד פורר: לא

עודד פורר:  לא זה לא מה שאמרתם

נטלי אור חן: זה הנוהל

עודד פורר: זה לא מה שהצגתם בוועדת הפנים

נטלי אור חן: מעבר לזה, אם יש איזשהם דברים מיוחדים, אפשר להעלות פנייה מיוחדת לשר הפנים

עודד פורר: סליחה, גברתי

עודד פורר:  שאלנו בוועדת הפנים בדיון על חוק הדרכונים, בעניין הזה אין בכלל שאלה

עודד פורר:  זה עלה בצורה הכי ברורה

עודד פורר:  האם מרכז החיים נבדק רק לפי מספר ימים, ונאמר מפורשות לכל חברי הכנסת בוועדה

עודד פורר:  אחת מהשתיים, או שפה את לא אומרת אמת, או ששם לא אמרו אמת

עודד פורר:  נאמר מפורשות – בדיקת מרכז החיים לא מתבצעת רק על פי ימים, היא מתבצעת בהתאם לדברים האחרים

עודד פורר:  ובדיוק אגב, זאת הדוגמה שנתנו

ולדימיר בליאק: המבחן המהותי גם ברשות המיסים

עודד פורר: כן

עודד פורר:  שאלנו האם הילדים חיים פה, האם זה

עודד פורר:  כי יש אנשים שהם אנשי עסקים, אומרים לא

עודד פורר:  אם רואים שיש ילדים שהולכים לבית ספר, אם רואים שיש פה דירה

עודד פורר:  ברור שהיא גרה פה

עודד פורר:  נוסעים הרבה, מה לעשות? אנחנו לא חיים, מדינת ישראל לא הופכת למקום שסוגרים אותו

נטלי אור חן: אז אמרתי שהבקשה הזו עולה למטה, ובמטה בוחנים את זה

נטלי אור חן:  אני לא יודעת אם היא הגישה בקשה פרטנית

עודד פורר: השאלה אם מישהו בכלל הציע לה את האופציה הזאת באופן יזום

נטלי אור חן: אני לא יודעת

נטלי אור חן:  אפשר לשאול אותה

עודד פורר: (מדבר באנגלית, להלן תרגום חופשי)     מישהו אמר לך שאת יכולה לבקש משהו בשביל לקבל דרכון?     

לודמילה וינוגרד: (מדברת באנגלית, להלן תרגום חופשי)     אני רק הלכתי לפי - - -     

עודד פורר: (מדבר באנגלית, להלן תרגום חופשי)     וקיבלת תשובה שאת יכולה לקבל?     

לודמילה וינוגרד: (מדברת באנגלית, להלן תרגום חופשי)     כן

עודד פורר: (מדבר באנגלית, להלן תרגום חופשי)     זה לא מתקבל על הדעת

עודד פורר:  זה לא חוקי, זה מנוגד לתקנות של משרד הפנים עצמו

עודד פורר:  ואני מבקש ממך בבקשה, תשלחי לנו את כל הפרטים אודות הבקשה שלך

עודד פורר:      (חוזר לדבר בשפה העברית)     ואני מבקש מרשות האוכלוסין להבהיר בכל בקשה של דרכון, ובנהלים, ואני מבקש גם להוציא בעניין הזה מכתב לשר, שמבחן ההשתקעות אינו רק ימים, אלא בדיוק כפי שנאמר בוועדת הפנים, ושאנחנו מבקשים לבהיר את זה לעולים

עודד פורר:  סליחה?      

נטלי אור חן: אמרתי לא, אני לא יודעת מה נאמר בוועדה

עודד פורר: אז אני אומר זה נאמר, אגב, אלה גם הכללים

עודד פורר:  אלה הכללים

עודד פורר:  בודקים את ההשתקעות

עודד פורר:  מבחן הימים הוא אחד המבחנים

עודד פורר:  לכן אני מבקש, אני אפנה בעניין הזה גם לשר ואת הפנייה הזאת אני מבקש באופן פרטני

עודד פורר:  תודה לך לודמילה

עודד פורר:      דוד פלג?      

דוד פתל: כן, שלום

עודד פורר: בבקשה

דוד פתל: שמי דוד פלג, אני נציג של קהילה של אנשים מרוסיה ואוקראינה עם הייטק

דוד פתל:  יש לנו כמעט 2000 אנשים בקהילה שלנו, ואם אני יכול להמשיך באנגלית זה יותר טוב, כי אני גם תושב חוזר

דוד פתל:       (מדבר באנגלית, להלן תרגום חופשי)     הנקודה שלי היא שבשנות ה-90 הייתה עלייה לישראל

דוד פתל:  האנשים שבאו מברית המועצות לשעבר, הייתה להם השפעה רבה על הפיתוח של ההיי-טק הישראלי, והרבה אנשים בישראל, בהיי-טק, הם אלה שבאו ממדינות ברית המועצות לשעבר

דוד פתל:  המצב יכול להיות קרוב לזה

דוד פתל:  אנחנו יכולים לעשות עוד צעד ענקי לגדול, כולל העובדה שיש לנו בעיות בהיי-טק, והוא שהממשלה צריכה לעשות כמה שאפשר עבור אותם אנשים שהם מושכלים, מקצוענים, הם רקעים טובים, לתת להם אפשרויות להתפתח

דוד פתל:  לקבל את העבודה יותר בקלות

דוד פתל:  זה מאוד קשה לאנשים עם רקע כזה לקבל עבודה

דוד פתל:  זה מאוד קשה

דוד פתל:  ולרבים מהם יש בעיות עם הכשרה יתר על המידה

דוד פתל:  הם מוכשרים יתר על המידה כי חברות ישראליות לא מוכנות לתת להם עבודות, כי זה קל יותר להעסיק מישהו שיש לו ניסיון בישראל

דוד פתל:  אבל, אולי אם לאנשים יש התאמה לתפקיד, חברות יכולות לקבל פריבילגיות אם הם יעסיקו אנשים ממדינות אלה בהיי-טק

דוד פתל:  אולי פחות מיסים וכדומה

דוד פתל:  זה הדבר הראשון

דוד פתל:      והדבר השני הוא הנושא של משיכת משקיעים

דוד פתל:  זה מאוד חשוב, כמו שהוזכר קודם

דוד פתל:  אולי יכולות להיות קרנות מיוחדות, ארגון מיוחד שעוזר למשוף משקיעים למדינות האלה

דוד פתל:  גם בקהילה שלנו יש מאות אנשים שצריכים משקיעים אבל יש להם בעיות כי הם חדשים, עולים חדשים, תושבים חוזרים, וזו בעיה

דוד פתל:  אם יכול להיות איזשהו ארגון מיוחד שיעזור לאנשים האלה, ואולי אם יהיו קרנות, כספים עבורם, זה יכול מאוד לעזור גם

עודד פורר: אני רוצה לפנות לסוכנות היהודית בזום

עודד פורר:  אסיה ציירסקי

אסיה ציירסקי: כן, כן אני כאן, סליחה

אסיה ציירסקי:  אני פשוט בכבישים, אני מתנצלת

אסיה ציירסקי:  4 שעות ניסיתי להגיע אליכם ולא הצלחתי בסוף, באותו כביש 6

אסיה ציירסקי:  אז לסוכנות היהודית אני גם אשמח בהמשך אם תוכלו לעזור לי להיות בקשר גם עם לודמילה, כי גם שם זה יכול להיות רלוונטי

אסיה ציירסקי:  לסוכנות היהודית יש חברת בת, בשם ספארק איי אל

אסיה ציירסקי:  זה בעצם פלטפורמה חברתית, גם למתן הלוואות ללא ריבית כמובן לעולים, לעסקים חברתיים, לעסקים קטנים, בדגש גם על פיתוח פריפריה

אסיה ציירסקי:  ובאמת אנחנו נבדוק כל נושא לעניין, אבל בעצם החברה מאוד מעוניינת לעזור למקסימום עולים חדשים, שמעוניינים לפתוח עסקים במגוון תחומים, ועוד פעם גם בדגש על חברתי, אז בגלל זה הזכרתי את לודמילה כי זה מאוד יכול להתאים

אסיה ציירסקי:      אז זה בעצם סוג העזרה שאנחנו נשמח להעניק, לגשר ולבדוק כל נושא, ואני מקווה גם בפועל לעזור גם אם זה בהלוואות מאוד נוחות

עודד פורר: איך נקראת החברה? Spark? עם K?     

אסיה ציירסקי: Spark

אסיה ציירסקי: il

ולדימיר בליאק: אז בעצם היא פועלת כמו קרן?      

אסיה ציירסקי: במסמך שהגשתי לוועדה לקראת הישיבה, אז קצת פירטתי על החברה

אסיה ציירסקי:  אני כמובן אשמח לספק עוד חומרים, אבל שלחתי לכם מסמך

עודד פורר: אוקיי, תודה רבה

עודד פורר:  איוון רוז'נסקי

איוון רוז'נסקי: שלום, שמי איוון רוז'נסקי, עליתי לפני שנה וסיימתי רק אולפן א' ואם אפשר לדבר אנגלית זה יהיה יותר טוב

איוון רוז'נסקי:       (מדבר באנגלית, להלן תרגום חופשי)     אז שנה שעברה, בגלל הדיקטטורה של פוטין, הגעתי לישראל

איוון רוז'נסקי:  אני הייתי מנהל הנדסה בשמונה השנים האחרונות ברוסיה, והתחלתי פה

איוון רוז'נסקי:  אני גם בעמותה שעוזרת לנערים שהגיעו בשנה שעברה מרוסיה, אוקראינה ולברוס

איוון רוז'נסקי:  וגם אני משתתף בעוד עמותה שעוזרת לכל האנשים בישראל

איוון רוז'נסקי:  ואני יודע על עשרות יוזמות חברתיות חדשות של עולים חדשים

איוון רוז'נסקי:  כשאני הקמתי את העמותה הבנתי שזה ממש קשה, זה הרבה בירוקרטיה וזה לא ברור איך אתה יכול לקבל עזרה מהממשלה ומהרשויות

איוון רוז'נסקי:  אז ההצעה שלי היא, אם אפשר להקים קבוצת עבודה בכנסת ולעזור לעולים חדשים עם היוזמות החברתיות שלהם בישראל, זה יהיה מעולה לכולנו

איוון רוז'נסקי:  לעולים חדשים, הם יוכלו לקבל עבודה, עם יכולים להעניק עבודה לעשרות, מאות מהעולים החדשים, וגם לישראל

איוון רוז'נסקי:  כי אני הבטחתי שאנחנו עושים דברים טובים

עודד פורר: (מדבר באנגלית, להלן תרגום חופשי)     תודה רבה

עודד פורר:  אלה – אלמירה לוגינה

דניאל לוין: (מדבר באנגלית, להלן תרגום חופשי)     ברשותך, האנגלית שלה – היא טובה מספיק אבל היא לא מרגישה בנוח לדבר אנגלית

דניאל לוין:  אז אני אתרגם מרוסית אם אדוני מסכים

עודד פורר: (מדבר באנגלית, להלן תרגום חופשי)     אוקיי, בבקשה בקצרה

דניאל לוין: (מדבר באנגלית, להלן תרגום חופשי)     בהחלט

אלמירה לוגינה: (מדברת ברוסית, דבריה מתורגמים סימולטנית ע"י דניאל לוין)     בוקר טוב, אני בוגרת - - - קיבלתי את התארים שלי במוסקבה, והקמתי 21 קליניקות רפואיות ברוסיה

אלמירה לוגינה:  אני הייתי על שער של מגזין של אחד אנשי העסקים הכי מוצלחים

אלמירה לוגינה:      לפני שנה עברתי לארץ עם המשפחה שלי והקמתי אגודה של אנשי עסקים שבאו מרוסיה

אלמירה לוגינה:  אני הייתי רוצה לספר על שתי בעיות, שאנשי העסקים מרוסיה נתקלים בהן

אלמירה לוגינה:  האנשים - - - עוזבים את הארץ, והנה בגלל זה אני אסביר לכם למה

אלמירה לוגינה:  הבעיה הראשונה והעיקרית שזה בנקים, ואני אתן לכם כמה דוגמאות

אלמירה לוגינה:       (המשך התרגום הסימולטני של דבריה מרוסית לעברית – ע"י אנה משה)     הבן אדם שבנה שפת תכנות הוא בן אדם מאוד מפורסם, מדען מפורסם בינלאומי

אלמירה לוגינה:  ארבעה חודשים הוא ניסה לפתוח בבנק לאומי חשבון

אלמירה לוגינה:  לאחר שהביא את המסמך האחרון שביקש הבנק, הבנק אמר שאת כל המסמכים הקודמים הוא איבד

אלמירה לוגינה:  האדם הזה עזב ללונדון

אלמירה לוגינה:  ביום אחד פתחו לו חשבון, העביר לשם את כל הכסף, קיבל ויזה של אנשים מוכשרים, כאילו אנשי מדע מוכשרים

עודד פורר: מעניין אם הוא היה עם מבטא באנגלית, הוא היה מקבל את אותו יחס מהבנק

אנה משה: ברור שלא

אנה משה:  אותי שאלו – בשיחה עם אחד הבנקים – כמה שנים אני בארץ, רק כי שמי אנה

אלמירה לוגינה: (מדברת ברוסית, דבריה מתורגמים סימולטנית ע"י אנה משה)     אם הבנק היה עושה קומפליינס לפי קריטריונים מוגדרים, הסיטואציה הייתה אחרת

אלמירה לוגינה:       בעיה שנייה שנתקלים בה עולים, אין תוכנית אמיתית של אינטגרציה באקו סיסטם הקיים

אלמירה לוגינה:  יש כל מיני מיטאפים, יש אסקלרטורים, אבל אין תוכנית אמיתית לשילוב בביזנסים קיימים

אלמירה לוגינה:  כלומר, ביזנס שמגיע ורוצה להגיע לפה, אין משהו שישלב אותו באקו סיסטם הישראלי

אלמירה לוגינה:  יש כזאת תוכנית לביזנס ישראלי שרוצה להגיע לשווקים בינלאומיים

אלמירה לוגינה:  את התוכנית הזאת ייצר משרד האוצר, זה מחלקת ייצור

עודד פורר: מכון הייצור לא הזמנו אותם?     

שלומית אבינח: לא

אלמירה לוגינה: (מדברת ברוסית, דבריה מתורגמים סימולטנית ע"י אנה משה)     אני רוצה לתת כמה דוגמאות לאנשים שיש להם עסקים שעובדים יותר מעשר שנים בארצות חבר העמים לשעבר, הם רוצים להגיע לישראל, הם רוצים לבסס פה את העסק, הם רוצים לשלם פה מיסים

אלמירה לוגינה:  האדם הראשון שלא ניתן לנקוב בשמו, האדם הזה היה הבעלים של 320 בתי קולנוע ברחבי רוסיה, לחברה הזאת קוראים פריימרזל

אלמירה לוגינה:       האיש הזה רוצה להשקיע את הכסף שלו

אלמירה לוגינה:  עד עכשיו ארבעה חודשים, הוא מדבר עם עיריית בת ים, הוא מדבר עם מנהלים של מרכזים שונים, אבל עד עכשיו הוא לא מצליח לבוא ולראות את הנדל"ן שעליו הוא יכול להקים

אלמירה לוגינה:  לא נותנים לו לבוא ולראות את המקום

עודד פורר: מה זאת אומרת לא נותנים לו לבוא ולראות?      

אנה משה: לא נפגשים, לא מכבדים

אנה משה:  אם אתה מדבר רוסית ואתה עולה חדש, זה לא מעניין אותם

אנה משה:  אף אחד לא מעניין אותו, מתייחסים אליך כאל סוג ב'

עודד פורר: לסיכום

אלמירה לוגינה: (מדברת ברוסית, דבריה מתורגמים סימולטנית ע"י אנה משה)     לאיש הזה יש מלכ"ר בנוסף

אלמירה לוגינה:  הוא עובד עם בריטניה - - -     

עודד פורר: הנקודה ברורה

עודד פורר:  תודה רבה

אנה משה: היא מבקשת דבר אחרון

עודד פורר: כן

אלמירה לוגינה: (מדברת ברוסית, דבריה מתורגמים סימולטנית ע"י אנה משה)     ב-2022 הגיעו הרבה מאוד אנשים שרוצים לייצר פה מקומות עבודה, ולעבוד ולשלם פה מיסים

אלמירה לוגינה:  צריך לייצר תוכנית אמיתית ורצינית של אינטגרציה, של עסקים קיימים באקו סיסטם הישראלי

אלמירה לוגינה:  כדי לעשות את התוכנית הזאת אנחנו לא מבקשים משאבים, יש הרבה מאוד אנשים שיתנדבו, כולל כמובן גם אנחנו, לעזור

עודד פורר: ברור

דניאל לוין: ברשותך, כן

דניאל לוין:  הקבוצה שלנו, כל אחד ראש הקבוצה אם אפשר להגיד, אנחנו מוכנים לעשות הכל בעצמנו

דניאל לוין:  אנחנו רק צריכים את הגב שלכם, שזה יהיה, אם אפשר להגיד על הלוגו שלכם

דניאל לוין:  ככה אנחנו נוכל להתקדם, אנחנו נעשה את כל העבודה, לא מבקשים שום דבר

עודד פורר: ברור

עודד פורר:  אוקיי

עודד פורר:  משרד העלייה והקליטה

עודד פורר:  רגע לפני זה, סליחה

עודד פורר:  אני רוצה לשמוע מבנק ישראל גם תגובה קצת לדברים שנאמרו כאן

אוריאל לין: אושרית לין, מהפיקוח על הבנקים

שלומית אבינח: לא העברתי לכם את המקרים הפרטניים, אז תתייחסו באופן כללי, ולא ל-קיבלתם/לא קיבלתם

אוריאל לין: בסדר גמור

אוריאל לין:  אז הקשיים העיקריים שאנחנו מזהים מהפעולות של הפיקוח על הבנקים, זה בעולם פתיחת החשבון ובעולם העברות הכספים מרוסיה לישראל

אוריאל לין:  אנחנו בשנה וחצי האחרונות מנסים לטפל בכמה מישורים

אוריאל לין:  גם מול המערכת הבנקאית, וגם במישור שלנו בפיקוח על הבנקים

עודד פורר: כבר קיימנו על זה, זה לא דיון ראשון הרי

עודד פורר:  יש הרבה מאוד רצון טוב מצד המפקח על הבנקים, כולל מכתבים שהוא שלח לבנקים, שאני חייב לומר דיי מצפצפים עליכם

עודד פורר:  אז או שהמפקח על הבנקים הוא גוף בלי שיניים, או שהמפקח על הבנקים אומר אני אשלח מכתב, הם יצפצפו ועולם כמנהגו נוהג

עודד פורר:  לא סביר שעולה שמגיע לכאן, רוצה לפתוח כאן עסקים, ארבעה חודשים מתקשקש עם פתיחת חשבון בבנק ישראלי, מה שתוך יום אחד במדינה נכשלת אחרת בלונדון, מצליח לעשות את זה

עודד פורר:  אין לי הגדרה אחרת חוץ מלהגיד שאנחנו מתנהגים כמו מטומטמים, וכל זה נובע ממניעים, סליחה, אני אהיה חד וגס – גזעניים

עודד פורר:  אין הגדרה אחרת

עודד פורר:       אם מגיע מישהו עם מבטא רוסי לבנקים, אוטומטית הוא הופך להיות חשוד במדינת ישראל

עודד פורר:  הוא לא יהיה חשוד בלונדון, הוא לא יהיה חשוד בארה"ב, הוא יהיה חשוד במדינת ישראל

עודד פורר:  זאת שערורייה שאין כדוגמתה, והמפקח על הבנקים לא יכול לעבור על לסדר היום

אוריאל לין: אפשר להגיב ברשותך? אז בפיקוח על הבנקים אנחנו מפעילים יחידה לפניות ציבור

אוריאל לין:  הנגשנו את השירותים שלה ואפשר לפנות גם ברוסית, ואנחנו מטפלים בכל פנייה שמגיעה אלינו

אוריאל לין:  אני אגיד שבחודשים האחרונים הפניות שמגיעות אלינו הן בודדות

שלומית אבינח: לא יודעים לפנות אליכם

עודד פורר: סופיה תכף קופצת מהכיסא

אוריאל לין: רגע, רגע, רגע, ואני מזמינה להעביר אלינו את הפניות כדי שנוכל לטפל גם במקרה הפרטני, וגם לראות איזה עוד צעדים אנחנו יכולים לעשות

עודד פורר: סליחה רגע, סופיה כן

סופיה טופולב לוז: תודה

סופיה טופולב לוז:  אני יודעת שבנק ישראל עושה הכל בשביל לקבל את הפניות האלו

סופיה טופולב לוז:  התעניינתי בנושא הזה אחרי ששמעתי בוועדה הקודמת שאמרתם שקיבלתם רק תשע פניות, משהו כזה, אז פתחנו סקר חדש לפני כשבועיים וקיבלנו עכשיו תשובות לסקר האם משהו השתנה בבנקים, ושאלתי את השאלה – האם אתה יודע איך לפנות לבנק ישראל

סופיה טופולב לוז:  80% מהאנשים אמרו לא, המידע לא זורם

סופיה טופולב לוז:  גם כשהכלי הזה קיים, זה לא מגיע לעולים

סופיה טופולב לוז:  למה משרד העלייה לא מפרסם את זה בהודעה אסמס לכל עולה? אין תקשורת צלולה

עודד פורר: ברור

עודד פורר:  ועכשיו נעבור לרשות החדשנות ואז משרד העלייה והקליטה

עודד פורר:  בבקשה

אביה אשר: היי בוקר טוב, אביה אשר, מנהל תוכניות הון אנושי ברשות החדשנות

אביה אשר:  אז קודם כל אני רוצה להגיד שרשות החדשנות רואה בהון האנושי מברית המועצות לשעבר ובכלל עולים חדשים, גם בעולמות התעסוקה, גיוון תעסוקתי להייטק

אביה אשר:  יש לנו שמונה גופים שקיבלו כ-13 וחצי מיליון ₪ בשנים האחרונות, להכשרה והשמה של 2100 עולים חדשים, בדגש בשנים האחרונות כמובן על רוסיה ואוקראינה

אביה אשר:  יש לנו את עמותת גבהים שיש שם אחוזי השמה של מעל 90% לעולים חדשים עם ניסיון, ויש לנו גם תוכניות לג'וניורים עבור עולים חדשים, ואני מזמין באמת את כל העולים החדשים לפנות לגופים האלה

אביה אשר:  הם גופים מקצועיים שנבחנו באופן מקצועי ע"י רשות החדשנות

אביה אשר:       בעולמות היזמות, יש לנו מסלולי יזמות

אביה אשר:  למשל מסלול תנופה, עולים חדשים או כל אזרח ישראלי

עודד פורר: איך החבר'ה שפה יכולים להיחשף למסלולים האלה?      

אביה אשר: א', אנחנו עובדים באופן צמוד ברמת דרג המנכ"לים של רשות - - -      

עודד פורר: אז המנכ"ל של משרד הקליטה יודע, והמנכ"ל של רשות לחדשנות יודע

עודד פורר:  איך הם יודעים?      

אביה אשר: אני אומר, מפרסמים דרך אירוס והאגף שלה את כל המסלולים שלנו

אביה אשר:  אנחנו גם תמיד נשמח להגיע לכל מקום שיקרא לנו, ואם צריך, אני מבין שכרגע אולי הרבה לא מכירים

עודד פורר: אז עכשיו נשמע את אירוס

עודד פורר:  בבקשה אירוס

אירוס הומינר: כן, שלום

אירוס הומינר:  בוקר טוב, אז קודם כל תודה רבה על הוועדה המאוד מאוד חשובה הזו

אירוס הומינר:  משרד העלייה והקליטה רואה חשיבות גדולה מאוד בכל עולם היזמות העסקית, וכל הנושאים הכלכליים הם חשובים ביותר לקליטה נכונה ונאותה של עולים מכל רחבי העולם, אז זה קודם כל

אירוס הומינר:       דבר שני, נקודה מאוד חשובה, היא שבעצם משרד העלייה והקליטה, בעצם יש לו מוקד מידע עסקי כלכלי ומיסויי, שהוא בעצם נותן את כל המידע בשלושת התחומים שאמרתי, בחמש שפות – עברית, אנגלית, צרפתית, רוסית כמובן

אירוס הומינר:  הוא זמין 24/6, ז"א זה מרכז שבעצם מרכז את כל הפניות אליו, וחוזרים אל אותו פונה במשך זמן מאוד מאוד קצר

אירוס הומינר:  מספרו של המרכז הוא *8115, אני מאוד מאוד ממליצה, כי ברגע שעולים על המרכז, יש כעס מאוד גדול למה לא מספיק פרסמתם אותו

עודד פורר: אז איך אתם מפרסמים את המרכז? זו שאלה שעלתה אני חושב באחד הדיונים פה כבר

אירוס הומינר: אני מסכימה איתך, אנחנו נעשה את הכל כדי שזה יפורסם כמה שיותר בכל ערוצי התקשורת

אירוס הומינר:  זה מרכז מאוד מאוד חשוב

עודד פורר: איך זה מפורסם היום?      

אירוס הומינר: היום זה בעצם באמצעות האתר של המשרד

עודד פורר: אני חייב לומר מכל הדיונים פה, גם מהדיון הקודם, זה נראה כאילו אתר משרד הקליטה הוא מתחרה של גוגל

עודד פורר:  ז"א יש גוגל, וצמוד אליו בחשיפה האתר של משרד הקליטה

אירוס הומינר: קצת קשה, אבל אנחנו מנסים לפרסם

עודד פורר: זה לא מספיק לשים באתר

עודד פורר:  זה כמו שתגידי יש לנו עץ ביער, צריך להכווין את האנשים להגיע לשם

עודד פורר:  גם זה דורש השקעה של משאבים, אני אומר לך זה גם יהיה בסיכום

עודד פורר:  אתם תצטרכו להשקיע בפרסום בטלוויזיה בשפה הרוסית, בערוצי התקשורת השונים בשפה הרוסית, בפרסום באינטרנט בשפה הרוסית

עודד פורר:  החבר'ה האלה, סליחה כן? המדיה שהם צורכים היא כנראה לא איפה שאת ואני היום צורכים את המדיה

עודד פורר:  הם אולי בעוד 10 שנים כבר - - - אבל חייבים להגיע לזה

אירוס הומינר: הערה מקובלת, אנחנו נטפל בזה

אירוס הומינר:  אוקיי זה דבר אחד

אירוס הומינר:  דבר נוסף, יש לנו בעצם במשרד העלייה והקליטה מוקד סטארט-אפ, דובר על זה

אירוס הומינר:  אנחנו מטפלים בכל שנה במאות עולים, במיוחד דרך אגב ממדינות - - -      

עודד פורר: בנושא של פתיחת חשבונות אתם מלווים עולים שרוצים לפתוח כאן חשבון?      

אירוס הומינר: כן, דרך אגב באותה מסגרת הייתה פגישה עם איגוד הבנקים, וסוכם על בעצם כל המסמכים שהעולים צריכים לפתיחת חשבון

אירוס הומינר:  הם צריכים להגיש אותם

אירוס הומינר:  אנחנו עכשיו מול איגוד הבנקים, ביקשנו מהם שהם בעצם יעבירו לנו את הנוסח הסופי על מנת שאנחנו נתרגם אותם לכל השפות

רון כץ: יש לי שאלה טכנית, הם יודעים על הסניפים הייחודיים לגבי עולים? הרי לא בכל סניף הם יכולים לפתוח חשבון

רון כץ:  זה מפורסם איפשהו? הם יודעים את זה?      

אנה משה: חבר'ה לא רלוונטי, עזבו

אנה משה:  אל תבזבזו על זה זמן

אנה משה:  אני מקבלת הודעות עכשיו מעולים שאומרים, לא משנה אפילו השמות של הבנקים

אנה משה:  התשובות הן מאוד פשוטות – בגלל סנקציות ברוסיה לא נקבל את הכסף שלך, בגלל 50 אלף דולר תראה לנו את הדרכון, לא החלטנו לא לקבל את הכסף שלך

אנה משה:  עזבו, סניפים ייעודיים, זה שמישהו מדבר רוסית זה לא מעניין

רון כץ: לא, אין בעיה

רון כץ:  אבל לאן הפניות האלה הולכות? למי הם פונים?      

אנה משה: קודם כל, גם כשאני פונה, אני מתה על בנק ישראל את יודעת את זה, אבל דיברנו עכשיו במסדרון

אנה משה:  ארבעה מכתבים אני מהמייל שלי כתבתי

אנה משה:  אפס תשובה

שלומית אבינח: לא רצו להגיע לדיון

שלומית אבינח:  אני נלחמתי שבנק ישראל יגיע לדיון הזה

דניאל לוין: ואם כל פעם, סליחה, הם יצטרכו לפנות אליכם - - -     

עודד פורר: סליחה, סליחה

עודד פורר:  הדיון קצת התפזר

עודד פורר:  נחזור

עודד פורר:  אירוס בבקשה

אירוס הומינר: כן

אירוס הומינר:  נושא נוסף, הנושא של מרכזי המעלות

אירוס הומינר:  בעצם יש ברחבי הארץ, פזורים חמישה מרכזים עסקיים לעולים ותושבים חוזרים

אירוס הומינר:  כל עולה חדש למשך עשר שנים, ותושב חוזר למשך שנתיים, הוא מקבל סיוע, סל שלם בחינם שבעצם יש בו בדיקת כדאיות כלכלית של העסק עצמו, ליווי של עד 25 שעות, מלווים את העולה בכל תהליך הפתיחה של העסק

עודד פורר: סליחה רגע אירוס

עודד פורר:  מישהו פה מהעולים החדשים מכיר את ההטבות האלה של משרד הקליטה במתן הלוואות, בתוכניות עסקיות ובליווי עסקי?      

דניאל לוין: אני דובר עברית, אני פה כבר זמן רב, אני מאוד פעיל כפי שאתה יודע, אני פעם ראשונה שומע על זה

עודד פורר: זה חבל

עודד פורר:  אני מכיר כמה את נלחמת גם על התוכניות האלה, זה פשוט חבל שיש כלים של הממשלה, והם לא מונגשים

עודד פורר:  הם לא מונגשים ולא מנוצלים, והכלים הם כלים טובים

עודד פורר:  אחוזי ההצלחה בעסקים האלה שנפתחו בליווי של המרכזים האלה הם גבוהים

עודד פורר:       רצית לומר משהו חה"כ בליאק?      

ולדימיר בליאק: כן

ולדימיר בליאק:  אני קודם כל רוצה להתייחס לבעיה אחת ספציפית בנושא של האשראי, ואז באופן כללי

ולדימיר בליאק:  אני קודם כל מ-2009-2020 שיתפתי פעולה עם משרד הקליטה כיועץ עסקי בקליטת היזמים עולים, בתושבים חוזרים, אז אני מכיר את הנושא

ולדימיר בליאק:  עד 2019, נכון אני לא טועה? עד 2019 במסגרת משרד הקליטה, הייתה קיימת הקרן הממונפת, שהייתה מעניקה הלוואות

עודד פורר: אה, אין יותר?      

ולדימיר בליאק: עכשיו, ב-2019 זה נגמר

עודד פורר: למה?     

ולדימיר בליאק: אף אחד לא ניגש למכרז החדש, ומ-2019 אין קרן ממונפת

עודד פורר: רגע לא הבנתי, לא הבנתי, שנייה

עודד פורר:  אף אחד לא ניגש למכרז, או המשרד לא יצא למכרז?      

אירוס הומינר: לא, המשרד בעצם בשיתוף החשב הכללי, על מנת להגדיל את האשראי, אז בעצם הוחלט לצאת למכרז עם הבנקים על מנת למנף

אירוס הומינר:  לכן זה קרן ממונפת

אירוס הומינר:  בעבר היא הייתה בערבות של 100% ערבות מדינה, וכשיצאנו, הבנקים ראו את המכרז ואף אחד לצערנו הגדול לא ניגש

עודד פורר: לא חשבו לגשת על מכרז אחר? לחזור חזרה, להגיד ניסינו משהו אחד לא הלך?      

ולדימיר בליאק: אז במבחן התוצאה מ-2019 - - -      

עודד פורר: אז רגע, אז אין היום הלוואות בכלל

ולדימיר בליאק: אין קרן ממונפת, יש קרן רגילה בערבות המדינה והרבה פחות מתאימה לצרכים של העולים

ולדימיר בליאק:  אחוז ההצלחה שם הוא הרבה יותר נמוך

עודד פורר: הקרן בערבות המדינה, אני אומר לכם חבל על הזמן

אירוס הומינר: הם ניגשו, הם ניגשו ולא קיבלו

עודד פורר: אל תיגשו

עודד פורר:  אל תבזבזו זמן, יסלח לי רואה חשבון בליאק, אל תשלמו כסף למשרדי רואה חשבון שיגישו

ולדימיר בליאק: חשוב שזה ייכנס לסיום?      

עודד פורר: זה יהיה בסיכום

ולדימיר בליאק: אנחנו צריכים להקים מחדש את הקרן הממונפת, זה קודם כל

ולדימיר בליאק:  עכשיו, אני שומע את הסיפורים ואני לא שומע אותם בפעם הראשונה, אני חושב שעצם העובדה שמדינת ישראל וביתר שאת בשנתיים האחרונות, לא מנצלת את הפוטנציאל העצום של האנשים האלה, של בעלי עסקים שבאים לכאן ומוכנים לתרום, מוכנים לעבוד, מוכנים לשלם מיסים, זה גם גזענות וגם פשע

ולדימיר בליאק:  זה פשוט פשע כנגד הכלכלה שלנו

ולדימיר בליאק:  אם אנחנו לא נשנה את זה, זה פשוט פספוס עצום

ולדימיר בליאק:       עכשיו בנושא של הבנקים, אגב יש לי גם היום פגישה עם איגוד הבנקים בנושא הזה גם

ולדימיר בליאק:  אני בעיקר אני שומע שני דברים

ולדימיר בליאק:  זה יחס מפלה, באופן חד משמעי אני אומר את זה, והעידר קריטריונים ברורים

ולדימיר בליאק:  אז כמובן שאפשר לטפל בפניות, אבל מה שחייב להשתנות פה זו המדיניות, ואם המדיניות לא תשתנה, אז שום דבר לא ישתנה

עודד פורר: הבנקים שאולי שומעים את הדיון, אבל הם לא טרחו להגיע, אבל העולים שומעים אותו, אני אספר לכם משהו, אני אלמד אתכם

עודד פורר:  עכשיו זה בהליך קליטה, שתי מילים שקיימות במדינת ישראל, זה נקרא 'תביעה ייצוגית'

עודד פורר:  לכל אחד מהעולים שנגרם להם נזק, יש עילה לדעתי לתביעה ייצוגית נגד הבנקים, ועד שלא יהיה משהו כזה, כי המפקח על הבנקים לא מפעיל את הסמכות שלו ואף אחד לא מפעיל את הסמכות שלו, עד שלא תהיה פה תביעה ייצוגית נגד הבנקים על נזק שנגרם, ונגרם פה נזק כלכלי אדיר

עודד פורר:  אדיר

עודד פורר:  אני אומר לכם את זה, זה בדיוק המקום שבו באופן מובנה, תוך שיתוף פעולה סמוי מן העין, כולם באותה מידה מערימים קשיים, כולם באותה מידה מייצרים את הבעיות האלה בלי קריטריונים ברורים, ואני לא חושב שהם יוכלו לעמוד בבית משפט מול זה, אם יישארו לנו עוד בתי משפט

עודד פורר:       ד"ר חיים בן יעקב, הקונגרס היהודי

עודד פורר:  ואחריו אני אתן לחה"כ רון כץ

בן יעקב: שלום, תודה רבה

בן יעקב:  אנחנו ארגון יהודי בינלאומי, אבל גם אלינו מגיעים פניות מאנשי עסקים שעלו ארצה ולא מצליחים לתפקד פה

בן יעקב:  לכן, רציתי באמת להציע שלא רק במשרד הקליטה והעלייה יקימו סוג של חלון אחד למכלול הפניות, מה שנקרא בין תחומי

בן יעקב:  זה חייב להיות גישה הוליסטית בין תחומית

בן יעקב:  זה גם נראה באופן טבעי שבמשרד הכלכלה ובמשרד האוצר צריך להיות סוג של חלון כזה שמקבל פניות

עודד פורר: אף אחד שם לא יקשיב להם

עודד פורר:  סליחה

בן יעקב: זה נראה מוזר שבמדינת ישראל סטארט-אפ ניישן במאה 21, אין חלון אחד שאיש עסקים יכול לפנות ולקבל טיפול בין תחומי על מכלול הדברים שעומדים אצלו על הפרק

בן יעקב:  אז אנשים שלא מספיק שולטים בשפה וצריכים למצוא פתרונות לעשרות בעיות וצרות מגן ילדים ועד הודעה חדשה, צריכים עוד להתמודד עם בירוקרטיה ומזכירה שלא מוכנה להעביר

בן יעקב:       הנה, בחור סיפר לי עכשיו על מט"י

בן יעקב:  על ארגון שאמור לתת טיפול הוליסטי לאנשי עסקים

בן יעקב:  אנשים אומרים אל תתקשר יותר לפה, אנחנו לא מבינים מה אתה רוצה

עודד פורר: תודה רבה

ולדימיר בליאק: מט"י זה גוף שהולך ונעלם

עודד פורר: סופיה משפט, ואז אני אתן לח"כ כץ

סופיה טופולב לוז: תודה

סופיה טופולב לוז:  אני מבקשת להגיד את זה באנגלית, כי זה קשה לי קצת

סופיה טופולב לוז:       (מדברת באנגלית, להלן תרגום חופשי)     אז בניסיון להתמודד עם הסיכון של סנקציות על ידי ארצות הברית, בנקים הפעילו מדיניות גורפת של אפס סיכון, שכמו שאנחנו יודעים, הוביל לסירובים אוטומטיים לא מוצדקים למתן שירות בנקאי, מחסומים לאנשי עסקים לגיטימיים, מקצוענים ועולים

סופיה טופולב לוז:  ויש לי פתרון להציע, כמו שדיברנו היום על הרבה פתרונות סוף סוף ולא רק בעיות

סופיה טופולב לוז:  אנחנו צריכים להקים כוח עבודה של ארצות הברית בישראל שיספק הדרכה לממשלה הישראלית ולבנקים על הסנקציות, ולמה הבנקים יכולים לצפות ברמה הזאת של סיכון

סופיה טופולב לוז:  ואני רוצה שנדבר על הקנסות לבנקים שמשתמשים במילה סנקציות כדי להפלות אנשים על בסיס מדינת מוצאם

סופיה טופולב לוז:       (חוזרת לדבר בעברית)     למה אנחנו לא מדברים על קנסות נגד הבנקים? זה הזמן

סופיה טופולב לוז:  הגיע הזמן

סופיה טופולב לוז:  כי האפליה חייבת להיגמר היום

עודד פורר: תודה רבה

עודד פורר:  חבר הכנסת כץ

רון כץ: תודה רבה אדוני

רון כץ:  קודם כל אני מסכים עם סופיה לגמרי, היא צודקת, וחבל שאין פה נציגים של משרד האוצר, אבל יש פה את המפקח על הבנקים ובנק ישראל

רון כץ:  משרד האוצר צריך להבין שהכלכלה הישראלית נמצאת במקום כל כך גרוע, שאולי יש להם פה איזשהי דלת שיכולה לפתוח להם משהו קצת יותר טוב, מאשר להפוך את ישראל למדינה שרק מייצאת נשק, כי לשם הם יביאו אותנו אם אנחנו נמשיך

רון כץ:  ואני גם אבקש לקיים על זה דיון אצלי, אני יו"ר ועדת המשנה לבנקאות

רון כץ:  לא יכול להיות שלא יהיה סנקציות לבנקים, ולא יכול להיות שלא יהיה קנסות לבנקים על אפליות ברורות, כי אנשי עסקים לגיטימיים צריכים לקבל יחס טוב

רון כץ:  יחס אמיתי

רון כץ:       אני כבר אומר לכם, אנחנו לא נזניח את זה

רון כץ:  אני יודע שאני לא נראה, אבל אני גם בן של עולה שאבא שלי עלה לפה בדרך ארוכה מברית המועצות

רון כץ:  אני יודע מה זה להיכנס למדינה שלא פותחים לך את הדלתות, ואנחנו נעשה מה שצריך בשביל לפתוח את הדלתות האלה

עודד פורר: רק איך אמור להיראות בן של עולה? אני נראה בן של עולה

עודד פורר:  קודם כל, לא יודע שיו"ר ועדת משנה לבנקאות, אבל זה סופר חשוב לקיים דיון על זה בוועדת המשנה שלך

עודד פורר:  ספציפית על הנושא של פתיחת חשבונות

עודד פורר:  הסיפורים ששמענו פה פשוט לא מקובלים בעליל

עודד פורר:       אני רוצה לסכם את הדיון

עודד פורר:  תחילה אומר כי לצערי מדינת ישראל מפספסת את העלייה הזאת, ואני חייב לומר שלא כמו בעליות קודמות, הפעם אנחנו פשוט מפספסים את הרכבת ומפספסים אותה בענק, ודווקא בתקופת משבר לכלכלה הישראלית, העלייה הזו היא הזדמנות חסרת תקדים

עודד פורר:  ובצעדים פשוטים עדיין משרדי הממשלה יכולים להציל את מה שעוד נותר, כי כבר הפסדנו

עודד פורר:  יש הרבה מאוד אנשי עסקים שהגיעו לכאן ועזבו, והפסדנו אותם

עודד פורר:  אחר כך גם מספרים שהעולים באים ועוזבים

עודד פורר:  בטח שהם עוזבים, לא נותנים להם ארבעה חודשים לפתוח פה חשבון, הם יעזבו

עודד פורר:  אף אחד לא יישאר פה כשחוסמים לו את כל הכניסות

עודד פורר:  ולכן, חייב להיות שינוי כיוון בפעילות הממשלה

עודד פורר:       ראשית, בעניין שעלה פה לגבי זכאות לדרכון, ובחינת הזכאות רק לפי מספר ימי שהייה בישראל, הדברים לא עומדים בקנה אחד עם המדיניות, וגם לא עם רוח החוק

עודד פורר:  אחד, אני מבקש לקבל בכתב את הפנייה מסודרת של הגב' לודמילה עם כל הפרטים

עודד פורר:  הפנייה הזאת תועבר לשר, כולל בקשה מהשר במכתב לחדד את ההנחיות

עודד פורר:  לגבי בדיקת הדרכון ובדיקת ההשתקעות בישראל, שאינה נעשית רק לפי ספירת ימים

עודד פורר:  זה בנושא הזה

עודד פורר:       שנית, לגבי הבנקים ומול המפקח על הבנקים

עודד פורר:  שוב, אני פונה למפקח על הבנקים להפעיל את כל הסמכויות שבידו אל מול הבנקים, כי שום דבר לא התקדם מאז

עודד פורר:  כלום

עודד פורר:  במובנים האלה, אני חושב שהדרך היחידה תהיה לעולים כדי שמשהו יזוז, זה בתביעה ייצוגית שתוגש כנגד בנקים, אבל זה לא הפתרון של הממשלה

עודד פורר:  הפתרון של הממשלה אני אומר לכם, אתם חייבים לפקח על הבנקים לייצר פה פתרון

עודד פורר:  הם אומרים שהם לא נוהגים במדיניות אפס סיכון, הם נוהגים במדיניות אפס סיכון

עודד פורר:  זה ברור לחלוטין, אין שאלה

עודד פורר:  במובן של חשיפה, של אפשרויות הגשת התלונה, אני מבקש לייסד פורום קבוע

עודד פורר:  אני רוצה מייל ייעודי לוועדת העלייה והקליטה, להעברת פניות, שהפניות יועברו מהוועדה

עודד פורר:  שהם יידעו שלשם הם יכולים לפנות, וזה יפורסם ע"י הוועדה גם

עודד פורר:  בסדר? זה לגבי זה

עודד פורר:       לגבי הקרן הממונפת, אירוס, אני מבקש גם כאן להוציא מכתב בעניין הזה לשר העלייה והקליטה

עודד פורר:  שערורייה שמאז 2019, אני לא הכרתי את זה שביטלו את הקרן הזאת

עודד פורר:  אצלי זה היה - - - באמת, זו הייתה גאווה גדולה שבזמן שהקרנות האחרות של מדינת ישראל לא עובדות, עם הליך קצר, יעיל, תנאים טובים, ומוצלח

עודד פורר:  העסקים הצליחו

עודד פורר:  השרידות של העסקים בקרנות האלה הייתה גבוהה מאוד

עודד פורר:  ולכן אני מבקש לצאת בהקדם למכרז, בהתאם למכרזים שעבדו

עודד פורר:  לא למכרזים שלא עבדו

עודד פורר:  אני פונה ליו"ר וועדת משנה לבנקאות בוועדת הכלכלה לקיים דיון ספציפי על נושא הבנקים

עודד פורר:       לגבי נושא האינטגרציה ונושא יצירת האקו סיסטם

עודד פורר:  תראו, אחד הדברים שהכי חסרים לאנשי עסקים כאן, וזה נכון אגב גם לגבי אנשי העסקים הישראליים וגם לגבי אנשי העסקים העולים

עודד פורר:  זה יצירת הנט וורקינג הזה, הנט וורקינג הזה ישרת את שני הצדדים

עודד פורר:  הייתי אומר למשרד העלייה והקליטה, שכמו שמארגנים ירידי תעסוקה, אתם צריכים לארגן לפחות שני אירועי נט וורקינג גדולים בשנה

עודד פורר:  לא יודע אם תצליחו להרים את זה

עודד פורר:  אני כבר אומר, שאני אבדוק כאן את היכולות שלנו בכנסת, אני לא יודע מבחינת מועדים בזמן פגרה, יום מיוחד שאנחנו נהפוך אותו ליום חשיפה לעסקים של עולים חדשים מכל העולם, ועסקים כאן

עודד פורר:  אנחנו נשתף את התאחדות התעשיינים, את השלטון המקומי, את משרד הקליטה, את הסוכנות היהודית, את רשות החדשנות, את להב, את מכון הייצוא גם כן

עודד פורר:  אנחנו נתחיל לעבוד על יום כזה, אני לא יודע אם אפשר לעשות במהלך הפגרה ימים כאלה, כי אני לא רוצה לדחות את זה עד לכינוס המושב הבא בנובמבר, אלא הייתי מנסה להתכוונן לכיוון חודש ספטמבר לפני החגים, לייצר איזשהו אירוע כאן בכנסת, שבו יוצגו, ומשרד הקליטה יוכל להציג את כל מניפת הסיוע שהוא נותן

עודד פורר:  כולם יוכלו להכיר, וגם תהיה פה באמת אפשרות של היכרות, כמו שעושים אירוע נט וורקינג כולו, אני בטוח ששאר חברי הכנסת יצטרפו ליוזמה הזאת

עודד פורר:  אנחנו ניקח אותו כיוזמה של יום מיוחד

עודד פורר:       תודה רבה

עודד פורר:  הישיבה נעולה